نوسینگەی راگەیانن وزارەتەگە لە بەیاننامەیگ رەسیە ئاژانس شەفەق نیوز راگەیان، عەبودی فەرمان وەزاری دامەزرانن 8328 دەرکردیە ئەرا خاوەن بڕوانامەیل ماستر وە پشت بەسین وە بڕیارەیل و یاسا کاروەپیکریاگەیل.
وەزارەت خوەنین باڵا داوا کەێد ئەو کەسەیلە ک دامەزرانەگە گردیەسیانەو و ناویان لە بڵاوکریاگەی ماڵپەر فەرمیەگە هەس ئامادە بوون لە  وەزارەتەگە ئەرا تەواوکردن رێکارەیل دامەزرانن وە شیوەی فەرمی و داووکەێد وەگەردیان چوار  بەڵگەنامەگە بارن، وەگەرد کۆپیگ رەنگاوڕەنگیان و 4 وینەی کەسی، و بەڵگەنامەی دەرچگن و یان پشتگیری دەرچگن یان بڕیار هەڵسەنگاندن بڕوانامە (2دەنگ)، دەسوەپی بکەن لەماوەی دە رووژ  وەپای فەرمان وەزاری  ک لە  2023/3/16 دەرچگە.
